Marrëdhënie të tensionuara mes Uashingtonit dhe Minskut
Analistët thonë se në se acarimet diplomatike nuk zgjidhen së shpejti mes të dy vendeve, Moska ndoshta do të detyrohet të dalë në anën
. E thënë me pak fjalë, marrëdhëniet mes Shteteve të Bashkuara dhe Bjellorusisë që drejtohet nga presidenti Alexander Lukashenko, nuk janë të mira. Kohët e fundit ato janë përkeqësuar edhe më tej pasi Bjellorusia dëboi 10 diplomatë amerikanë, vendim ky që zyrtarët amerikanë e cilësuan si të pajustifikueshëm dhe të pabazuar. Bjellorusia ka akuzuar gjithashtu Shtetet e Bashkuara se po rekrutojnë qytetarë për një rreth spiunazhi. Zëdhënësi i Departamentit amerikan të Shtetit Tom Casey i hodhi poshtë akuzat duke i quajtur ato qesharake. Zyrtarët amerikanë po shqyrtojnë masat që duhen marrë në përgjigje të reagimit të Bjellorusisë. Ekspertët po kërkojnë arsyet e ndërmarrjes së këtij veprimi nga qeveria bjelloruse. Jason Lyall është në shkollën Woodrow Wilson për Marrëdhëniet Publike dhe Ndërkombëtare në Universitetin Princeton. Nga ana e tij Robert Legvold i Universitetit të Columbias thotë se zoti Lukashenko është i njohur për veprime të nxituara. Ekspertë si Olga Oliker me Korporatën Rand thonë se që kur u zgjodh president për herë të parë në vitin 1994, zoti Lukashenko e ka sunduar atë vend me një grusht të hekurt, duke konsoliduar pushtetin dhe duke mbytur zërin e desidentëve. Gjatë viteve, Bashkimi Evropian dhe Shtetet e Bashkuara kanë qënë mjaft kritikë ndaj zotit Lukashenko, i cili është quajtur diktatori i fundit në Evropë. Sekretarja e Shtetit Condoleezza Rice e ka cilësuar Bjellorusinë si një nga gjashtë tiranitë e botës. Në përgjigje të kësaj, Bjellorusia ka akuzuar Shtetet e Bashkuara dhe Evropën për ndërhyrje në punët e brendëshme. Ekspertët thonë se aleatja më e ngushtë e Bjellorusisë, Rusia ka qënë e heshtur në zhvillimet e fundit diplomatike mes Minskut dhe Uashingtonit. Analistët thonë se në se acarimet diplomatike nuk zgjidhen së shpejti mes të dy vendeve, Moska ndoshta do të detyrohet të dalë në anën e Bjellorusisë ashtu siç ka bërë në të kaluarën kur ka patur një konfrontim mes Minskut dhe Perëndimit. //rd//